**Javno povabilo za zbiranje predlogov za članstvo v strokovnih komisijah Mestne občine Ljubljana na področju kulture**

Oddelek za kulturo Mestne občine Ljubljana (v nadaljnjem besedilu: MOL) poziva vse zainteresirane kandidate, da podajo kandidaturo za članstvo v strokovnih komisijah MOL na področju kulture za obdobje od 1. oktobra 2023 do 30. septembra 2027.

Uporabljeni izrazi, zapisani v moški spolni slovnični obliki, so uporabljeni kot nevtralni za moški in ženski spol.

Kandidaturo za članstvo v strokovnih komisijah je mogoče podati za naslednja področja:

* uprizoritvene umetnosti,
* glasbene umetnosti,
* vizualne umetnosti, arhitektura in oblikovanje,
* intermedijske umetnosti,
* knjiga,
* podporni programi v kulturi,
* transdisciplinarni programi v kulturi,
* premična, nepremična in nesnovna kulturna dediščina,
* kulturno-umetnostna vzgoja,
* projekti, ki so sofinancirani v okviru programa EU Ustvarjalna Evropa, podprogram Kultura,
* festivali, ki umetniško ustvarjanje povezujejo z družbeno-kritičnimi vsebinami.

Kandidata lahko predlagajo javni zavodi in nevladne organizacije ter samozaposleni v kulturi. Kandidat lahko predlaga tudi samega sebe.

Kandidati morajo izpolnjevati naslednje pogoje:

* poznavanje delovanja javnih zavodov, nevladnih organizacij, samozaposlenih v kulturi in drugih ustvarjalcev, zlasti na področju, za katero je prijavljen ali se prijavlja kot kandidat,
* izkazovanje strokovnosti s svojim delovanjem in strokovnim znanjem,
* sposobnost objektivnega strokovnega presojanja in pisnega izražanja vsebinskih utemeljitev, ocen in mnenj.

Predlog za imenovanje kandidata mora vsebovati:

* podatke o kandidatu: ime in priimek, telefon in elektronski naslov;
* navedbo področja, za katero kandidira (uprizoritvene umetnosti, glasbene umetnosti…),
* kratko utemeljitev predloga,
* podpisano izjavo kandidata, da je seznanjen s Pravilnikom o strokovnih komisijah (Ur. l. RS, št. 125/22), da izpolnjuje pogoje in da soglaša z imenovanjem za člana strokovne komisije, ter da dovoljuje obdelavo in uporabo svojih osebnih podatkov.

Ob prijavi je potrebno priložiti naslednjo dokumentacijo:

* v celoti izpolnjen in podpisan prijavni obrazec;
* v celoti izpolnjeno in podpisano prilogo z izjavami.

Formalno nepopolni predlogi, ki ne bodo pravočasno posredovani na ustreznem prijavnem obrazcu, vključno s prilogo, ne bodo uvrščeni v izbirni postopek.

Za pravočasno se štejejo predlogi, ki bodo oddani najkasneje do 23. julija 2023.

Predlogi za kandidate morajo biti poslani na naslov: Mestna občina Ljubljana, Mestni trg 1, 1000 Ljubljana, do vključno 23. julija 2023 (datum poštnega žiga) v zaprti ovojnici z označbo na sprednji strani: »PREDLOG ZA ČLANSTVO V STROKOVNIH KOMISIJAH MOL NA PODROČJU KULTURE«. Za pisno obliko prijave se šteje tudi elektronska oblika, poslana na elektronski naslov: tajnistvo.kultura@ljubljana.si, pri čemer veljavnost prijave ni pogojena z elektronskim podpisom.

Kandidati bodo obveščeni le v primeru imenovanja. V postopku javnega povabila ni možnosti vlaganja pravnih sredstev.

Imena in priimki izbranih članov in članic strokovnih komisij bodo objavljeni na spletni strani MOL.

Kontakt: Oddelek za kulturo, Mestna občina Ljubljana, Ambrožev trg 7 - »Predlog za članstvo v strokovnih komisijah MOL na področju kulture«, 1000 Ljubljana. Kontaktni osebi: Davor Buinjac, davor.buinjac@ljubljana.si, tel: 01/ 306 48 40 in Saša Ogrizek 01/ 306 48 16.